b'\n_START_ARTICLE_\nKanal Dunav-Tisa-Dunav\n_START_PARAGRAPH_\nKanal Dunav-Tisa-Dunav (DTD) je jedinstveni sustav kanala protiv poplava kao i za navodnjavanje zemlji\xc5\xa1ta; kao i plovni put, za otpadne vode, za turizam, lov i ribolov. Sustav se prote\xc5\xbee na oko 12.700 km\xc2\xb2, izme\xc4\x91u rijeka Dunav i Tisa, u Ba\xc4\x8dkoj i Banatu, na teritoriju Vojvodine, autonomne pokrajine u Srbiji._NEWLINE_Ukupna du\xc5\xbeina kanala je 929 km, uklju\xc4\x8duju\xc4\x87i nove i stare kanale i pritoke koji su bile cijeli ili dijelom obnovljeni i uklju\xc4\x8deni u sustav kanala. U mre\xc5\xbei kanala postoje 51 objekta - 24 vrata, 16 predvodnica, 5 sigurnosnih vrata, 6 pumpa, kao i 180 mostova. Ova mre\xc5\xbea omogu\xc4\x87ava su\xc5\xa1enje oko 700.000 ha zemlji\xc5\xa1ta i navodnjavanje 50.000 ha. Mogu\xc4\x87a plovidba kanalom je 664 km. U sustavu kanala nalazi se 14 luka za utovar-istovar tereta._NEWLINE_1958-1976. ra\xc4\x91ena je rekonstrukcija, kao i novi kanali u postoje\xc4\x87em sustavu kanala koji su pravljeni jo\xc5\xa1 za vrijeme Austro-Ugarske. U tom razdoblju sagra\xc4\x91eno je 84 mosta - 62 za vozila, 19 za \xc5\xbeeljeznicu i 3 pje\xc5\xa1a\xc4\x8dka mosta. Jedna od najzna\xc4\x8dajnijih gra\xc4\x91evina na kanalu je brana kod Novog Be\xc4\x8deja na Tisi, koja regulira vodostaj i navodnjava oko 300.000 ha zemlji\xc5\xa1ta u glavnom kanalu u Banatu.'